Diari Oficial de la Generalitat Valenciana


Sumari del DOGV 3200, del 10-03-1998 (1998/1423)

RESOLUCIÓ de 28 de gener de 1998, del director general d’Interior, de la Conselleria de Presidència, per la qual s’acorda inscriure en el Registre de Fundacions de la Comunitat Valenciana la denominada Fundació Conjunto de San Juan del Hospital de Valencia.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1423


Data del document
:   28-01-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 28 de gener de 1998, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Conjunto de San Juan del Hospital de Valencia. [1998/Q1423]
  
Vista la sol·licitud de data 18 de novembre de 1997, amb el número de Registre 60795, efectuada per la senyora Amparo Pont Pérez, com a mandatària de la Fundación Conjunto de San Juan del Hospital de Valencia, en la qual se sol·licitava la inscripció d'aquesta entitat al Registre de Fundacions de la Comunitat Valenciana, en base als següents:
  
Antecedents de fet
  
Primer
  
Que per escriptura de data 22 d'octubre de 1997, i amb número de protocol 4439, atorgada davant del notari del Col·legi de València, el senyor Manuel-Ángel Roda Pérez, que obra en substitució del notari del mateix Col·legi, el senyor Joaquín Sapena Davo, compareixen: el senyor Luis-Francisco Roux Camacho, el el senyor Herminio Tortajada Barbero, el senyor Juan-Luis Ayas Correas, el senyor Joaquín Sapena Tomás, i la senyora Margarita Ordeig Corsini, tots ells amb la voluntat de constituir en aquest acte la fundació denominada Fundació Conjunto de San Juan del Hospital de Valencia.
  
Així mateix, compareixen a l'acte fundacional, a l'efecte de l'acceptació del càrrec com a patrons de la Fundació, el senyor Manuel de Sancristóval i Murua i el senyor Ángel Gómez-Hortigüela Amillo.
  
A més a més, el senyor Enrique de Miguel Fernández, representat en l'acte constitucional pel senyor Joaquín Sapena Tomás, acceptà el seu nomenament com a patró de la Fundació, mitjançant una diligència de ratificació, de data 24 d'octubre de 1997, autoritzada pel mateix notari i incorporada a l'escriptura de constitució esmentada.
  
Una vegada observats pel Protectorat de Fundacions algunes errades en la redacció estatutària, foren esmenades mitjançant l'escriptura de refosa d'estatuts, autoritzada pel notari del Col·legi de València, el senyor Joaquín Sapena Davo, en data 31 de desembre de 1997, amb el número 5563, i atorgada pel president de la Fundació, el senyor Luis-Francisco Roux Camacho.
  
Segon
  
Segons el punt I de l'article 4 dels seus estatuts, la Fundació té com a finalitat la conservació, rehabilitació, millora i difusió del conjunt de Sant Joan de l'Hospital de València, en tots els ordres i activitats propis de la seua realitat històrica, artística, cultural i religiosa, tenint cura i desenvolupant aquest patrimoni material i espiritual de la ciutat de València.
  
A títol enunciatiu, i en cap cas exhaustiu, correspon a la Fundació:
  
1. Dur a terme les obres i les activitats necessàries o convenients a fi que el conjunt recupere el caràcter singular i la importància que li correspon per la història.
  
2. Dotar a l'església de Sant Joan de l'Hospital dels recursos necessaris per a la seua conservació i dels mitjans adequats per a dur a terme el treball.
  
3. Assegurar la continuïtat i el compliment de les finalitats pròpies del museu del conjunt hospitaler de Sant Joan de l'Hospital, legalment reconegut. Per això, la Fundació es proposa reunir obres artístiques, objectes i ornaments de culte, documents i tot allò que tinga relació amb la història i la vida del conjunt, mitjançant donacions, dipòsits dels seus benefactors, de les ajudes públiques o particulars que s'aconseguisquen i dels fons de la pròpia Fundació. Per a això, la Fundació assumeix la titularitat, direcció i gestió del museu esmentat.
  
4. Satisfer, fomentar, impulsar, protegir i recolzar qualssevol iniciatives de caràcter cultural, educatiu, benèfic, assistencial o religiós que es relacionen amb el conjunt o amb l'església de Sant Joan de l'Hospital.
  
5. Concedir beques i ajudes econòmiques per a l'estudi, investigació històrica, activitats del complex i contribució a aquestes, fins i tot les que són pròpies del voluntariat social.
  
6. Procurar, en la mesura del que es puga, la satisfacció, foment, impuls, protecció i suport d'altres iniciatives de caràcter cultural, educatiu, investigador, benèfic i assistencial, en especial, les que siguen anàlogues a les finalitats enunciades, referides a altres immobles, objectes, i activitats d'eminent significat històric o cultural.
  
7. I, en definitiva, fer el que calga, dins dels límits legals, per a aconseguir les finalitats que en motiven la constitució.
  
De conformitat al punt IV del mateix article, seran potencials beneficiaris de la Fundació totes les persones que tinguen un interés en la consecució de les finalitats pròpies de la Fundació i pretenguen treballar en el seu èxit, sense perjudici que siga la societat valenciana, en el seu conjunt, la receptora final dels treballs de la Fundació.
  
Tercer
  
La dotació de la Fundació, segons consta en l'escriptura de constitució, de data 22 d'octubre de 1997, és de dos milions cinc-centes mil pessetes (2.500.000 PTA), realitzada pel senyor Luis-Francisco Roux Camacho, el senyor Herminio Tortajada Barbero, el senyor Juan-Luis Ayas Correas, el senyor Joaquín Sapena Tomás i la senyora Margarita Ordeig Corsini.
  
La realitat d'aquesta aportació dinerària s'acredita mitjançant un certificat de l'entitat de crèdit Bancaixa, incorporat a l'escriptura de constitució.
  
Quart
  
D'acord amb allò establit en l'atorgament tercer de l'acta fundacional i el títol II dels estatuts, el Patronat és l'òrgan de govern i representació de la Fundació. El Patronat estarà format per un mínim de cinc patrons i un màxim de dotze. Juntament amb els fundadors, seran també patrons, amb caràcter nat, el rector de l'església de Sant Joan, i electius els patrons designats després del naixement de la Fundació, els quals exerciran el seu mandat per un termini de cinc anys, si no s'especificara un altre diferent en l'acte de la seua elecció, i serà possible la seua renovació. Els patrons fundadors exerciran el seu càrrec amb caràcter vitalici.
  
El Patronat inicial queda format per les persones següents:
  
President: el senyor Luis-Francisco Roux Camacho.
  
Vicepresident: el senyor Herminio Tortajada Barbero.
  
Secretari: el senyor Juan-Luis Ayas Correas.
  
Vocals: el senyor Manuel de Sancristóval i Murua (rector de l'església de Sant Joan de l'Hospital), la senyora Margarita Ordeig Corsini, el senyor Joaquín Sapena Tomás, el senyor Enrique de Miguel Fernández i el senyor Ángel Gómez-Hortigüela Amillo.
  
La resta de l'articulat estatutari regula totes les qüestions previstes legalment en matèria de fundacions.
  
Cinqué
  
Segons l'atorgament tercer esmentat, de la carta fundacional, es deleguen a la Comissió Permanent del Patronat de la Fundació, formada pel president, el senyor Luis-Francisco Roux Camacho; el vicepresident, el senyor Herminio Tortajada Barbero; el secretari, el senyor Juan Ayas Correas; i el vocal nat, el senyor Manuel de Sancristóval i Murua, les facultats del Patronat, establides en l'article 8.i) dels estatuts, tret de les indelegables de l'article 14.1 de la vigent Llei de Fundacions.
  
Les facultats delegades són les següents:
  
«Exercir directa o indirectament, a través de representants o apoderats, la totalitat d'accions i drets que corresponguen a la Fundació i contractar i adquirir obligacions en nom d'aquesta. En tot cas, la Fundació pot exercitar-ne els drets i assumir obligacions mitjançant la concurrència de dues persones qualssevol de la Comissió Permanent.»
  
Així mateix, els patrons designats acorden conferir poders a favor dels quatre patrons que integren la Comissió Permanent, perquè mancomunadament dos qualssevol dels designats, en nom i representació de la Fundació, puguen exercitar les següents facultats:
  
«A) Totes i cadascuna de les atribuïdes per la llei i els estatuts al Patronat, tret d'aquells que siguen legalment i estatutàriament indelegables.
  
B) I, especialment: obrir, seguir, cancel·lar i liquidar llibretes d'estalvi, comptes corrents i de crèdit, amb garantia personal o de valors, i prestar conformitat als seus saldos; constituir, transferir, modificar, cancel·lar i retirar dipòsits provisionals o definitius, de metàl·lic, valors o altres béns; arrendar caixes de seguretat i, en general, operar amb caixes d'estalvis, bancs, fins i tot el d'Espanya i altres oficials, i entitats semblants, i disposar dels béns existents en aquests per qualsevol concepte, i fent, en general, el que permeten la legislació i la pràctica bancàries, i lliurar a l'efecte xecs i lletres, en ús de les facultats atribuïdes.»
  
Fonaments jurídics
  
Primer
  
La Constitució recull ?en el títol I, capítol II, secció II, article 34, el dret de fundació, per a finalitats d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels creadors, tenen afectat de mode durador el patrimoni a la realització de finalitats d'interés general, circumstàncies que concorren en aquest cas.
  
Tercer
  
Una vegada examinades les finalitats de la Fundació, la dotació, així com les aportacions efectivament realitzades, aquestes finalitats es consideren d'interés general, i les aportacions inicialment suficients per a la inscripció, de conformitat amb allò establit en l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 22 d'octubre de 1997, esmenada per l'escriptura de 31 de desembre de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte la finalitat que persegueix, segons l'article 4 dels estatuts.
  
Cinqué
  
Pel que fa a la delegació de facultats, s'ha donat compliment a allò que s'ha exposat en l'article 14.1 de la Llei de Fundacions i d'Incentius Fiscals a la Participació Privada en Activitats d'Interés General, que textualment exposa: «Si els estatuts no ho prohibiren, el Patronat podrà delegar les facultats en un o més dels seus membres. No són delegables l'aprovació dels comptes i del pressupost, ni aquells actes que requerisquen l'autorització del Protectorat.»
  
Així mateix, s'ha donat compliment a allò que disposa l'article 14 esmentat, que en el punt 2 indica que «el Patronat podrà nomenar apoderats generals o especials, tret que els estatuts disposen el contrari.»
  
Sisé
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en què es refereix a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a fundació la denominada Fundació Conjunto de San Juan del Hospital de Valencia, en el Registre de Fundacions de la Comunitat Valenciana, amb el número 288(V) i classificar-la com de caràcter cultural. El seu domicili radicarà a València, carrer del Trinquet de Cavallers, 5.
  
Segon
  
Aprovar els estatuts amb què ha de regir-se la Fundació, elevats a escriptura pública davant del notari del Col·legi de València, el senyor Joaquín Sapena Davo, en data 31 de desembre de 1997, amb el número 5563, del seu protocol.
  
Tercer
  
Inscriure, al Registre esmentat, el nomenament del primer Patronat, segons figura en l'antecedent de fet quart d'aquesta resolució.
  
Quart
  
Inscriure, al Registre de Fundacions de la Comunitat Valenciana, la delegació de facultats a favor dels components de la Comissió Permanent, expressats en l'antecedent de fet cinquè d'aquesta resolució, i l'atorgament de poders mancomunats a dos qualssevol dels membres de la Comissió Permanent esmentada, així mateix descrits en l'antecedent de fet cinqué.
  
Notifiqueu l'actual resolució, i advertiu que contra aquesta, que no exhaureix la via administrativa, podrà presentar-s'hi un recurs ordinari davant d'aquest mateix òrgan o davant del conseller de Presidència en el termini d'un mes, comptador des de la data de la notificació, de conformitat amb allò que disposa el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 28 de gener de 1998.- El director general: José López Garrido.